Diari Oficial de la Generalitat Valenciana


Sumari del DOGV 4486, del 24-04-2003 (2003/4476)

ORDE de 8 d'abril de 2003, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2003, les ajudes per a la qualitat agroalimentària contingudes en l'Orde de 31 d'octubre de 2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4476


Data del document
:   08-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * aqüicultura
    * ajuda pública
    * suport econòmic
    * indústria pesquera
    * indústria agroalimentària
    * ajuda a l'agricultura

ORDE de 8 d'abril de 2003, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2003, les ajudes per a la qualitat agroalimentària contingudes en l'Orde de 31 d'octubre de 2000. [2003/4476]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 12/2002, de 27 de desembre, de Pressuposts de la Generalitat Valenciana per a l'exercici 2003, a la vista de la qual s'ha de complir aquella determinació respecte de les ajudes per al foment de la qualitat agroalimentària les bases reguladores de les quals es van establir en l'Orde de 31 d'octubre de 2000, de la Conselleria d'Agricultura, Pesca i Alimentació.
  
D'acord amb això, a proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Article 1
  
1. Les ajudes per a la qualitat agroalimentària, regulades en l'Orde de 31 d'octubre de 2000, de la Conselleria d'Agricultura, Pesca i Alimentació (DOGV núm. 3873, de 8 de novembre), cofinançades per la Unió Europea, es concediran en l'exercici 2003 per un import global màxim d'1.450.905,98 euros.
  
2. Seran finançades a càrrec del programa 714.60, d'acord amb la Llei 12/2002, de 27 de desembre, de Pressuposts de la Generalitat Valenciana per a l'exercici 2003, i amb fons de les línies següents:
  
Línia T1690000: 247.700 euros
  
Les actuacions compreses en esta línia seran cofinançades per fons Feoga Orientació fins a un màxim del 60%.
  
Línia T4709000: 1.203.205,98 euros
  
3. Les ajudes es tramitaran d'acord amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb les seues pròpies bases reguladores, així com, subsidiàriament, per les disposicions del Reial Decret 2225/1993, de 17 de desembre, pel qual s'aprova el reglament de procediment per a concessió d'ajudes i subvencions públiques.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 8 d'abril de 2003
  
La consellera d'Agricultura, Pesca i Alimentació,